**“Жаңартылған оқу бағдарламасы бойынша қазақ тілі және қазақ әдебиеті пәндерін оқытудағы педагогикалық әдіс-тәсілдер ”**

«Бәсекеге қабілетті дамыған мемлекет болу үшін біз сауаттылығы жоғары елге айналуымыз керек» делінген «Қазақстан - 2050» стратегиялық бағдарламасында. Бүгінгі күн талабына сай жан-жақты дамыған, өмірге реалистік тұрғыдан қарайтын, жан дүниесі сұлу, рухани бай, сезімтал, терең біліммен қаруланған оқушы тұлғасын сомдау үшін қажырлы еңбек қажет.

**Оқу бағдарламасына өзгеріс енгізудің маңызы**

Технология, коммуникация мен ғылым салалардағы елеулі өзгерістер әлемдік экономикаға айтарлықтай ықпал ете отырып, әрбір азаматқа ХХІ ғасырда табысты болу үшін қажетті білім мен дағдыларды алға тартады. Сонымен қатар, қарқынды жаһандану ұлттық экономикаға да ықпал етуде, оның үстіне қазіргі уақытта экономикалық дамуды қамтамасыз етуге бағытталған халықаралық бәсекелестік артып отыр. Женевадағы Халықаралық еңбек ұйымының (2006) баяндамасы мұның жеке азаматтар үшін маңыздылығын көрсетті: «... көлік және коммуникация саласындағы елеулі жетістіктермен қатар, сауда мен капитал ағымын ырықтандыру: өз еңбегінің жемісін сату үшін әлемдік нарықта өзара бәсекелестіктегі жұмысшылар мен жұмыс берушілердің саны күннен-күнге артып келе жатқандығын көрсетеді» (VII б.). Жаһандану тек жұмыс орындарына әсер етіп қана қоймай, сонымен қатар, оның қолжетімді жұмыс түрлеріне және сәйкесінше, жұмыс табу үшін қажетті білім мен дағдыға да әсері артып келеді. Гриффин және басқа авторлардың (Griffin, P., McGaw, B. and Care, E., 2012) айтуы бойынша: «...экономикасы дамыған елдерде өнеркәсіптік өндірістен ақпараттық қызмет көрсету және байланыс қызметін көрсетуге ауысып жатқаны айтарлықтай байқалды» (17-б.). Білім беру жүйесін жаңартуға арналған бұл экономикалық дәлелдерге қоса, қазіргі жиырма бірінші ғасырда басқа да негіздер бар: өзара қарым-қатынастың арттыру; әлеуметтік өзгерістер; ауа райының өзгеруімен байланысты проблемалар; бүкіл әлемдегі халық санының қарқынды өсуі; шектеулі ресурстарға деген сұраныстың өсуі; осылардың барлығы мектеп оқушылары қазіргі заманда және келешекте табысқа қол жеткізу үшін бұрынғыға қарағанда анағұрлым көп дағдыларды меңгеруі қажет екенін көрсетеді. Білім беру елдердің бәсекелестікке қабілетті болуын қамтамасыз ететін ең тиімді әрі ұзақ мерзімді стратегия болып табылады. Көптеген авторлар, соның ішінде Виллем Те Вельде (Willem te Velde, 2005) жаһанданудың қазіргі кезеңінде жоғары сапалы білімнің қажеттігі туралы өз пікірлерін айтты. Қазіргі таңда экономикалық өсу және азаматтардың әл-ауқаты үшін білімнің айтарлықтай маңызды екенін бүкіл әлем мойындауда. Муршед және басқа авторлар (Mourshed, M. et al, 2010) жоғарыда аталған мәселелерді шешу мақсатында өзгеріс енгізу үдерісіне қатысатын жүйелердің саны артып отырғанын, білім беруді реформалаудың қарқынды артып келе жатқанын атап көрсетті. Бүкіл әлемде білім беру жүйелерінің келешек ұрпаққа қандай білім беретіні туралы мәселе қайта қаралуда. Осы мәселе аясында «Балалар ХХІ ғасырда табысты болу үшін нені үйренуі керек?» және «Оқытудың тиімді әдістері қандай?» деген сияқты негізгі сауалдар туындайды. Бұл сауалдар оқу бағдарламасымен және оқу бағдарламасын жүзеге асыруда қолданылатын педагогикалық тәсілдермен тығыз байланысты. Барлық оқушылар өздері өмір сүретін әлемде жұмыс істеуге дайын болуы өте маңызды. Оқушылар күн сайын БАҚ және түрлі технологиялар арқылы орасан зор ақпаратпен танысатындықтан, тыңдалым, айтылым, оқылым және жазылым мүмкіндіктері оқушыларды барған сайын артып келе жатқан жаһандану жағдайындағы қоғамда қарым-қатынас жасауға дайындайды. Бірінші кезектегі және негізгі тіл болып табылатын қазақ тілі мен қазақ әдебиеті бойынша сапалы білім алу оқушылардың өздерінің ойлары мен эмоциясын басқаларға жеткізе алу үшін еркін оқуына және жазуына мүмкіндік береді. Сонымен қатар, оқылым және тыңдалым арқылы басқалар да олармен қарым-қатынас жасай алады. Оқушылар оқу арқылы мәдени, эмоциялық, зияткерлік, әлеуметтік және рухани жағынан дамуға мүмкіндік алады. Оқу оқушылардың жаңа білімді меңгеруіне де, сондай-ақ алған білімін әрі қарай дамытуына да мүмкіндік береді. Қоғамның толыққанды мүшесі болу үшін адамдарға барлық тілдік дағдылар айтарлықтай маңызды болып табылады. Қазіргі кезде Қазақстан Республикасында жоғарыда сипатталған жаһандық проблемаларға жауап бере алатындай жұмыстар республикалық деңгейде жүргізілуде. Оқу бағдарламасындағы ұлттық стандарттарға, бағалауға, оқулықтар мен оқыту әдістеріне қатысты білім беру саласындағы өзекті құндылықтар мен мақсаттар мектеп оқушыларының жалпы үлгерімін арттыруды, сондай-ақ инновация мен көшбасшылықты енгізу үшін талап етілетін дағдыларды дамытуды, мектеп мәнмәтіні арқылы ұлттық сананы қалыптастырып, іске асыруды және ауқымды халықаралық тәжірибемен өзара әрекеттесуді көздейді. Жаңартылған оқу бағдарламасы мен бағалау жүйесін енгізу аталған міндеттерді шешу үшін қабылданған шаралардың бірі болып табылады. «Қазақ тілі» және «Қазақ әдебиеті» пәндері бойынша жаңартылған оқу бағдарламалары да осы үдерістің құрамдас бөлігі болып табылады. Бұл бағдарламалар оқушылардың оқылым, жазылым, айтылым, тыңдалым дағдыларын дамытуға көмектеседі. Оқушылар әр жылы келесі сыныпқа ауысқан сайын ақпаратты бағамдау, дәлелдерді қабылдау және өз дәлелдерін ұсыну, тапсырмаға, аудитория мен мақсатқа сай келетін терең жазбаша материал өндіру үшін аталған дағдыларын қолдануда шеберлігі арта түспек. Олар алған білімдері мен үйренген дағдыларын кез келген орта жағдайында, ресми/іскерлік ортада бәсекеге қабілетті болуға, қарым-қатынас үдерісінде тиімді қолдануға мүмкіндік беретін білім алады. Сондықтан қазақ тілі мен әдебиеті арқылы оқушылар өз білімдерін қажетті жағдайларда қолдануды үйренеді, соның нәтижесінде олардың бәсекеге қабілеттілігі артып, өмірде туындайтын әртүрлі қиындықтарды еңсеру барысында қолдануға мүмкіндік алады.

**ЖАҢАРТЫЛҒАН ОҚУ БАҒДАРЛАМАСЫНЫҢ БАСЫМДЫҚТАРЫ**

Қазіргі кезде табысты болу үшін оқушыларға білім қандай қажет болса, дағды да сондай қажет деген ойдың жақтастары көбейіп келеді. Бұл оқушылардың ақпаратты есте сақтап, алған білімдерін ұғынуын, түсінуін және әртүрлі салада қолдана білуін талап етеді. Білімді дәл осылай қолдану оқушыларға «ХХІ ғасыр дағдысы» деп жиі айтылып жүрген кең ауқымды құзыреттілікті меңгеруге мүмкіндік береді. ХХІ ғасыр дағдылары деген ұғымның бірнеше анықтамасы бар. Бұл Бағдарламада Экономикалық ынтымақтастық және даму ұйымы (ЭЫДҰ) әзірлеген Құзыреттерді анықтау және іріктеу жобасының шеңберінде жасалған құрылым қолданылады. Бұл ретте құзырет «жай ғана білім мен дағдыдан анағұрлым күрделі. Ол белгілі бір жағдайларда психологиялық ресурстарды (оның ішінде дағдылар мен өмірлік ұстанымдарын) жұмылдыра және соған сүйене отырып, күрделі міндеттерді шеше білу қабілетін қамтиды. Мысалы, тиімді қарым-қатынас құру қабілеті жеке адамның тіл білуіне, ақпараттық технологиялар саласындағы тәжірибелік дағдыларына және оның өзгелермен қарым-қатынас құра алуына сүйенетін құзырет болып табылады». Жаңартылған оқу бағдарламаларында оқушылардың бойында қалыптастыру көзделетін төмендегідей құндылықтар мен дағдылар анықталған (1-кесте):

 Жаңартылған оқу бағдарламаларының мазмұндық ерекшеліктері:

 - пән мазмұнын жобалаудың спиральділік ұстанымы, яғни білім мен біліктерді арттыруда оқу материалын тігінен, сондай-ақ көлденеңінен біртіндеп кеңейту (білімді тақырыптар бойынша және сыныптар бойынша күрделендіру);

- таным заңдылығы мен пәндік амал-тәсілдердің неғұрлым маңызды түрлері бойынша ойлау дағдыларының деңгейлеріне негізделген Блум таксономиясы бойынша оқу мақсаттарының иерерахиясы;

- білім беру деңгейлері және тұтас оқыту курсы бойынша педагогикалық мақсаттардың пәнішілік байланыстарын барынша ескеруге мүмкіндік беруі;

- бір білім саласы пәндері арасында, сондай-ақ пәнаралық байланысты жүзеге асыру барысында «ортақ тақырыптардың» болуы;

- бөлімдер мен ұсынылған тақырыптар мазмұнының уақыт талабына сай болуы, әлеуметтік дағдылардың қалыптасуына назар аудару;

- оқу үдерісін ұзақ мерзімді, орта мерзімді, қысқа мерзімді жоспар түрінде технологияландыру болып табылады (Ұлттық білім академиясы, 2016).

Оқу бағдарламасының үйлесімділігі Жоғары көрсеткіштерге жеткен білім беру жүйелерін талдау оқу бағдарламасының «үйлесімділігі» бүкіл елдегі білім беру стандарттарын жетілдіру үшін аса маңызды болып табылатынын көрсетіп отыр (Schmidt and Prawat, 2006). Оқу бағдарламасын жаңарту тұрғысынан «үйлесімділік» оқу бағдарламасы қалай қабылданып, қалай іс жүзінде орындалатынына қатысы бар барлық компоненттер бірлесіп әрекет етіп, бір-бірін толықтырып, нығайтады дегенді білдіреді (Oates, 2010). Демек, оқу бағдарламасының мазмұны, педагогикалық тәсілдер және бағалау тәсілдері бір мақсатқа жұмылдырылуы тиіс (Roach et al., 2008)

Үйлесім: Оқушылардың табысын арттырады

Үйлесімділік оқу бағдарламасы мен бағалау модельдері әзірленетін жүйе деңгейінде ғана емес, әр сыныпта, әр сабақта қолданылады. Мұғалімдер өздерінің оқыту қызметі оқу бағдарламасының іске асырылуына қолдау көрсететініне, ал бағалау оқушыларға қажетті ақпаратты жеткізуге және олардың жетістіктеріне қолдау көрсетуге көмектесетініне сенімді болуы керек. Бұл мұғалімдердің тиімді оқытудың түйінді үш компоненті – оқу бағдарламасы, педагогикалық тәсілдер мен бағалау жүйесінің оқушылар үшін бірлесіп қалай тиімді қолданылатынын толық түйсінуінің маңызды болып табылатынына назар аудартады. Пән аясында оқушылардың қол жеткізуі көзделетін оқу мақсаттары оқу бағдарламасында ұсынылған. Оқушылардың оқу мақсаттарына қол жеткізуін қамтамасыз ету үшін мұғалімдерге оқу жоспарында ұсынылған тапсырмалар мен кәсіби дайындығын пайдалану арқылы қажетті педагогикалық әдіс-тәсілдерді қолдана білуіне әдістемелік қолдау көрсетіледі.

«Қазақ тілі» пәнінің оқу бағдарламасы оқушылардың төмендегідей дағдыларын қалыптастыруға және жетілдіруге бағытталған: 1) оқушылар Қазақстан Республикасының мемлекеттік тілі ретіндегі мәртебесіне лайықты қазақ тілінің қоғамдық-әлеуметтік қызметін танып-біледі; 2) қазақ тілінде тыңдалым, оқылым, жазылым, айтылым коммуникативтік дағдыларын жағдаятқа сай дұрыс қолдана білуді үйренеді; 3) өзінің ойын ауызша және жазбаша түрде сауатты құрауға, ауызша және жазбаша түрде өз ойын жеткізуде әдеби тілдің нормаларын саналы түрде қолдана отырып, сөйлеу барысында өзара қарым-қатынас жасау тәсілдерін игеруге ұмтылады; қазақ тілін оқытуда тілді академиялық тұрғыдан оқытуды көздейді: ол тәсіл қазақ тілінің грамматикалық құрылымын тереңдете түсінуіне, жазба тілді дамытудың тұрақты дағдыларын қалыптастыруға, сол арқылы аса жоғары сауаттылықты дамытуға бағытталды; ал коммуникативтік әдіс қолданбалы бағытты ұстанады; бұл бағыт бойынша оқушылардың ауызекі сөйлеу дағдыларын, ойын айшықты етіп беру шеберліктерін қалыптастыру көзделеді; бұл оқушылардың ана тілін жан-жақты таныпбілуіне ынтасын туғызады; 4) қазақ әдеби тілінің фонетикалық, орфографиялық, орфоэпиялық, лексикалық, морфологиялық, грамматикалық, стильдік, пунктуациялық нормаларын меңгереді; 5) тіл мен мәдениет арасындағы байланысты түсінеді; қазақ тілін ана тілі ретінде меңгеру арқылы оқушылар алған білімін әлемдік мәдениетпен ұштастыра алады; олар адамгершілік құндылықтарды таңдау, оған талдау жасау және бағалау дағдыларын қалыптастыра отырып, кез келген жағдайдан шыға білу дағдыларына ие болады; 6) әңгіме, поэзия, драма, сондай-ақ ғылыми және бұқаралық ақпарат құралдары материалдарын (газет-журналдар) сын тұрғысынан оқи отырып, өз түсініктерін дамытады; оқу арқылы танымдық дағдыларын арттыра отырып, білім әлеміне жол ашады; 7) қазақ тілін меңгеру арқылы қоғамдық өмірге араласуға қажетті жазылым, айтылым, тыңдалым, оқылым дағдыларын жағдаяттар жүйесі негізінде дамытады; олар қазақ тілінде түрлі өмірлік жағдаяттарда еркін қарым-қатынас жасайды, өзара пікір алмасады, көзқарастарын білдіреді, өз ойын жүйелі де нақты жеткізе алады; қазақ тілінде берілген кез келген ақпараттарды тиімді қолдана отырып, өзіне қажетті мәліметті ала алады; түрлі мәтіндерді өздігінен түсініп оқиды; оқығаны бойынша өзіндік қорытынды жасап, ауызша және жазбаша сөйлеу дағдылары арқылы тың идеяларын өзгелермен еркін бөліседі.

**Қазақ тілін оқытуда қолданылатын педагогикалық әдіс-тәсілдер**

1) Оқу-танымдық әрекетті ұйымдастыру және жүзеге асыру әдістері:

- Тілдік әдістер (әңгіме, дәріс, семинар, диалогтік оқыту,топтық оқыту, бірлесе оқыту); - Көрнекілік әдістері (иллюстрациялар, көрсетілім, таныстырылым);

- Тәжірибелік әдістер (жаттығулар, тәжірибе жасау, қолмен түрлі бұйымдар (постер, кластер, буклет) жасау;

- Репродуктивтік әдістер;

- Проблемалық-ізденушілік әдістер;

 - Өзіндік жұмыс әдістері (мұғалім басшылығымен және өз бетімен);

2) Оқу-танымдық әрекетті ынталандыру және уәжді арттыру әдістері.

3) Оқу-танымдық әрекеттің тиімділігін бақылау және өзіндік бақылау жасату әдістері. Оқушылар жалпы білім беретін негізгі мектеп бағдарламасындағы барлық пәндерді оқу барысында ақпаратты табу, құрастыру және басқару, мәліметтер және идеялармен бөлісу, бірлесіп әрекет ету, түрлі жабдықтар мен қосымшаларды пайдалану арқылы өз жұмысын жетілдіре және бағалай отырып, ақпараттық-коммуникациялық технологияларды қолдану дағдыларын дамытады.

**Тілдік дағдыларды дамытуға арналған оқыту әдіс-тәсілдері.**

*Табысты тыңдаушыларды дамытуға арналған оқыту əдіс-тəсілдері*

 Оқушылар жаттығуды бастамас бұрын, олардың бұған дейінгі білімдерін жандандыру арқылы дайындаңыз.

 Нақты тақырып беріңіз немесе тыңдалымды құрылымдаңыз.

 Есеп берудің нақты əдіс-тəсілдерін пайдаланыңыз, мысалы, əртүрлі жолдармен топтастыру (мысалы, Джигсо, өкіл, кемпірқосақ). Бұл жоспарлы əңгіме жəне ауызша мазмұндауға жол ашады, соның нəтижесінде жазбаша жұмыстың нəтижесі жақсарады.

 Көптеген жаттығулар сабақтың қысқа бөліктеріне тамаша сай келеді, мысалы, ширату жаттығулары.

 Тиісті ақпаратты немесе салалық тілдің нақты бір ерекшеліктерін естіген кезде оқушылардан дене қимылымен жауап беруді сұраңыз, мысалы, қол көтеру, орнынан тұру.

 Оқушыларды 1-ден ...-ге дейін нөмірлеу арқылы бірлесе жазба жазуды ұйымдастырыңыз. 1 нөмірлі оқушылардың барлығынан ақпаратты тыңдап, кейбір элементтерін жазуды, 2 нөмірлі оқушылардан – басқа нəрсеге баса назар аударуды жəне т.б. сұраңыз. Топтар ақпарат жинап, оны керекті нысанда – ауызша немесе жазбаша ұсыну үшін пікір алмасады.

 Оқушылардан əңгімені тыңдап, тексеруге болатын фактілерді немесе біреулердің пікірлерін жазып алуды/оларға жауап беруді сұраңыз. Олар өз шешімдерін негіздеп, кез келген күрделі мəселелерді талқылауы тиіс.

 Оқушылардан мəтіннен негізгі сөздер немесе тіркестерді белгілі бір санын (жəне одан көп емес), мысалы алтауын тауып, жазуды сұраңыз. 6-дан артық болмауы тиіс екенін айқын түсіндіріңіз.

 Оқушылардан ақпаратты диаграмма, логикалық сызба, кесте, график сияқты арнайы құралдың көмегімен жазуды сұраңыз (мысалы, кім, не, қайда, қашан, қалай жəне неліктен немесе себебі, салдары, əсері, орналасқан орны).

 Мұқият тыңдауды модельдеңіз.

***Сөйлеу дағдыларын дамытуға арналған идеялар***

Пікірталас əткеншегі/ Ішкі жəне сыртқы шеңбер Бұл жаттығу оқушыларға əлеуметтік өзара əрекеттестікке, проблеманы шешуге жəне диалог орнатуға, сондай-ақ бой жазуға мүмкіндік береді. Бұл жаттығуды сөздік қорды байытып, диалог жүргізу тəжірибесін кеңейту үшін пайдалануға болады. Оқушылар бір-бірімен идея алмасу үшін қолдана алады.

Орындалу алгоритмі: Оқушылар бір-біріне қарама-қарсы екі шеңбер жасап тұрып (бір-біріне бетпебет, бірі сыртқы, бірі ішкі шеңберде), пікірталас əткеншегін құрады. Бір-біріне қарамақарсы тұрған жұптар бір минут бойы тренер берген бір сұрақты/тұжырымды талқылайды (Мысалы, айтылым дағдыларын қалай дамытуға болады?). Мұғалім жұптардың ауысуын сұрап белгі береді (шапалақпен немесе қызыл карточка көтереді). Аяқталғаннан кейін сыртқы шеңбер тренер «тоқта» дегенше солға қарай жылжиды. Осылайша жаңа жұп қалыптасады. Жаңа сыныптасымен əңгіме бастамас бұрын, ол алдыңғы сыныптасымен не туралы əңгімелескенін қысқаша түйіндейді, сол арқылы өзінің мұқият тыңдағанын көрсетеді. Аяқтаған соң сыртқы шеңбер тағы да солға жылжып, жаңа жұппен жаңа əңгіме (мысалы, сөйлеу дағдысын дамыту үшін қандай жаттығу лайықты?) бастамас бұрын, алдыңғы екі сыныптасымен не туралы сөйлескенін əңгімелеп беруі тиіс т.с.с. Мұғалім пікірталас тақырыбын кез келген басқа тақырыпқа ауыстыра алады.

**Жүзіп шығу** Бұл тапсырма оқушылар «қол көтеруге» жəне мұғалімнің таңдауына сүйенуден гөрі, өзінің кері байланысын бақылау мүмкіндік берілетіндіктен, өз бетінше оқуға көмектеседі.

**Орындалу алгоритмі:** Мұғалім сыныпқа сұрақ/пікір ұсынады. Оқушылар қашан «жүзіп шығып» (түрегеліп), жауап беретінін шешеді. Жауап не өз жеке пікірін көрсетуі, не басқаның пікірін даулауы мүмкін немесе тиісті сұрақ қойылады. Егер бір уақытта бірнеше оқушы түрегелетін болса, онда кімнің бірінші болып сөйлейтінін оқушылар шешулері тиіс. Жаттығуды түрлендіру үшін мұғалім жаңа элемент енгізе алады, мысалы əрбір оқушы өз үлесін қосуы тиіс немесе оқушылар көп дегенде екі рет қана қатыса алады.

**Шеңберге жиналу уақыты** Бұл жаттығу айтылымға да, тыңдалымға да уақыт береді. Бұл оқушыларға өз сыныптастарымен пікір алмасып, білімін толықтыруға арналған жағымды, қолайлы орта қалыптастыруға көмектеседі. Жаттығу шартына сəйкес, барлық оқушылар қалғандарының барлығын көре жəне тыңдай алады. Бұл интербелсенді ауызша қарымқатынастың, «əділеттілік» ұғымының дамуына ықпал етіп, оқушылардың өзіне-өзі беретін бағасын арттырады.

**Орындалу алгоритмі:** Оқушылар бөлме ортасында шеңбер құрып отырады, оларға сұрақ/тақырып/тұжырым беріледі. Егер белгіленген затты ұстамаса, шеңбердегінің ешқайсысы сөйлей алмайды. Бұл кез келген зат болуы мүмкін, мысалы, кішкентай шар, жұмсақ ойыншық, немесе маркер. Жауап не жеке пікірді, не қарсы дəлелді білдіруі мүмкін немесе өз сұрағы қойылады. Қажет болған жағдайда мұғалім жауаптарды бағыттау үшін, сөйлемдердің негізін ұсына алады, мысалы, «меніңше, бұл рас, себебі...» немесе «автор ерекше дыбыс шығарды...» Егер мұғалім аз түсініктеме беріп, оқушыларға өз еркімен жауап беруге жəне затты өз бетінше беруге мүмкіндік берсе, бұл «бақылау деңгейі төмен» жаттығу болуы мүмкін. Дегенмен, мұғалім кімнің затқа ие екені туралы шешім қабылдап, оқушыларға түсініктеме беріп, сұрақ қойып тұрса, ол «бақылау деңгейі жоғары» тапсырмаға айнала алады.

**Сұхбат** Оқушылар өз білімдері мен түсініктерін арттыру үшін нақты, түсіндірушілік жəне бағамдаушы сұрақ қоятындықтан, бұл жаттығу зерттеуге негізделген оқуды дамытуға бағытталған.

**Орындалу алгоритмі:** Мұғалім оқушыларға зерттеуге арналған тақырыпты – олардың сыныптастары ол туралы сұрақ қоя алатын нəрсені береді. Оқушыларға өз құрбыларына арнап бес-он сұрақ дайындау ұсынылады. Оқушыларды ашық жəне жабық сұрақтарды пайдалануға жетелеу қажет. Оқушылар сұхбат барысында тиісті жазбаларды жасай отырып, сыныптағы үштен онға дейінгі адамнан сұхбат алады. Ақырында, оқушылар өз нəтижелерін жазып, оны өз серігімен бөліседі.

**Жұптық əңгіме** Бұл жаттығу оқушылардың өз идеяларын жетілдіре жəне өз ойларын басқалармен толықтыра отырып, тікелей реакциялары мен ойларын білдіруіне жағдай тудырып, олардың ойлау көкжиектерін кеңейтуіне көмектеседі.

**Орындалу алгоритмі:** Мұғалім ынталандырушы материалдың бір бөлігін ұсынып, оқушыларды оны жанындағы адаммен талқылауға шақырады. Оқушылардың естеріне бір-бірін тыңдау керектігі жəне басқалардың айтқанын қайталамау керектігі дүркін-дүркін салынып тұруы керек. Мұғалім жақсы пікірталасты модельдеудің көмегімен, оқушыларға дұрыс жолда болуға көмектеседі.

**Оқылым əдіс-тəсілдері**

Оқылым дағдыларын дамытуға арналған жаттығулар оқушыларға мəтінді оқырдың алдында, оқу кезінде жəне оқығаннан кейін қолдау көрсетуге бағытталған. Тиімді жаттығу айқын, күрделі, қызықты болуы жəне оқумен байланысты болуы тиіс.

Оқырдың алдында:

Бұл əдетте оқылым кезінде қолдау көрсетуді қажет ететін жас оқырмандар үшін оларға еске салғыш ретінде немесе оқылым дағдыларын дамытуға арналған жаттығуларды қолдануға көмектесу үшін анағұрлым маңызды. Өйткені оқушылардың дағдылары нығайып, олар бұл əдіс-тəсілдерді өз бетінше орындай бастаған сайын қолдау көрсету азайтылуы тиіс.

Оқу кезінде: Қалыптастырушы бағалаудың осы түрі мұғалімге оқушылардың қай жерде табысты екенін жəне қай жерде əлі де қолдауды қажет ететінін анықтауға мүмкіндік береді.

Оқығаннан кейін: Бұл олардың оқыған мəтінін шолуға, ой елегінен өткізуге жəне өз ойларын тұжырымдауға мүмкіндік береді. Бұны бір-бірінен тəуелсіз түрде, шағын топтарда немесе тұтас сыныппен істеуге болады.

|  |  |  |
| --- | --- | --- |
| **Оқырдың алдында** | **Оқу кезінде** | **Оқығаннан кейін** |
|  «Осы мәтінде кездестіремін деп ойлайтын 5 сөзді атаңыз»«Тақырыпты оқығанда не туралы ойладыңыз» | «Тірек сөздерді бөліп көрсетіңіз»«Бірінші абзацты бес сөзбен қорытындылаңыз» | « ... туралы сіздің пікіріңіз қандай?»«Оқиғаны басқа кейіпкердің көзқарасы тұрғысынан әңгімелеңіз» |

***Өлең оқуға арналған тапсырмалар***

Бұл тізімде поэзияны оқуға, түсінуге жəне одан лəззат алуға қатысты бірқатар ұсыныс жасалған. Бұл толық тізім емес, оны бастапқы нүкте деп санауға болады. Тізімнің төмен жағына өз ойларыңызды қосып, оларды басқа мұғалімдермен бөлісіңіз.

 Өлеңнің атауына қарап оның не туралы екенін болжау

 Басқа атау ұсыну

 Өлеңнің «тарихын» 100 сөзбен əңгімелеп беру

 Өлеңнен ұнатқан жолыңызды «Маған қатты ұнататын өлең жолдары» деген плакатқа жазу

 Қалдырылып кеткен сөздерді толықтыру

 Қалдырылған аралықтарды синонимдер тобынан алынған дұрыс сөзбен толтыру;

 Өлеңді қайтадан дұрыс ретіне қайтару

 Қалдырылып кеткен жолды табу

 Ұсынылған нұсқалардың ішінен қалдырылып кеткен дұрыс жолды таңдау

 Түсінікті/түсініксіз сөздерді бөліп көрсету жəне оларды серігіңізбен бірге нақтылау

 Əртүрлі лексикалық өрістерді бөліп көрсету, мысалы, оң/теріс

 Өлеңнен ұнатқан эпитеттерді таңдап, оларды қағазға түсіру

 Өлеңнің əлеуметтік, мəдени жəне тарихи мəнмəтіндерін зерттеу

 Ақынның өмірбаянын жазу

 Өлеңдерді топтарға сұрыптау/артығын анықтау

 Бүкіл сынып болып өлеңді оқып шығу – өлеңдерді хормен ұсыну үшін, сыныптағы əрбір оқушы өлеңнің бір жолынан жаттайды

 Өлеңнің суретін салу – негізгі образдарын

 Өлеңді сүйемелдей алатын сурет табу

 Өлеңдегі көңіл-күйге немесе оның тақырыбына сəйкес келетін музыка таңдау

 Өлең туралы пікір жазу

 Кейбір негізгі сұрақтарды қоя отырып, ақынға хат жазу

 Поэманың оқиғасын əңгімелеушісі бар стоп-кадрлар түрінде ұсыну

  Өлең/ақын туралы мектеп журналына мақала жазу

 Оқушылар басқа оқушыға сұрақ қояды; сұрақтарға жауап береді, бұл ретте мəтіннен əртүрлі реңктегі тиісті бөліктерінен дəлелдер пайдаланылатын болады

 Нақты əдістерді/тəсілдерді пайдалана отырып, өлең жазу

 Салыстыру кестелерін пайдалана отырып, кем дегенде екі өлеңді салыстыру

 Нақты əдістер мен тəсілдерді белгілеу үшін өлеңнен бөліп көрсету: салыстыру, кейіптеу, метафора, ұйқас, аллитерация, үндестік, қайталау, оң жəне теріс жауап; жекелеген салалар, лексика. Туындының мағынасына əсер ететін тиісті құрылымына баса назар аударған жөн. Неліктен ол осы түрде бөлінген? Неліктен ол парақта осы түрде орналастырылған?

***Жазылым дағдыларын дамытуға арналған əдіс-тəсілдер***

– Жазылымды жоспарлау

Оқушылар жазуды бастамас бұрын, əрдайым алдымен жоспарлап алу қажет. Осы жағдайда, əдетте, барлық қажетті жəне маңызды сəттерді қамтыған бірізді жəне белгілі бір мəселеге бағытталған жазбаша жұмыс туады.

Жоспарлау үдерісі

***Жазылым дағдыларын дамытуға арналған əдіс-тəсілдер***

Түзету – редакциялау үдерісінің соңғы сатысы; шығармадағы орфографиялық, грамматикалық жəне пунктуациялық қателерді тексеру болып табылады.

Тексеру, өзгерту жəне түзету Əрбір қате түрін жеке-жеке тексеру, мысалы, алдымен орфографиялық қателерден бастап, одан кейін тыныс белгілерінің дұрыс қойылуына көшуге болады. Бұл сіздің бірнеше мəселені бір уақытта қарастырмай, бір міндетке назар аударғаныңызды көрсетеді. Қателерін тексеру үшін мəтінді ақырын дауыстап оқыңыз. Олай етпеген жағдайда, мəтінді тез оқу немесе оймен оқу барысында кейбір сөздерге мəн бермей тастап кетуіңіз мүмкін. Мұғалім барлық жауаптарды тексеру, өзгерту жəне түзету қажет екенін ескертуі керек.

***Тексеріп оқу əдіс-тəсілдері***

  Мəтіннің бөлігін соңынан басына қарай оқыңыз. Бұл орфографиялық қателерге назар аударуға мүмкіндік береді; жалпы мəтіннің өзі түсініксіз болғандықтан, сіз əрбір жеке сөзге мəн бересіз.

 Тыныс белгілерін дөңгелектеп белгілеңіз. Бұл əр белгіні өз кезегінде қарастырып, қажет болса қандай да бір өзгеріс енгізуге мүмкіндік береді.

 Жазбаша жұмыстың бір бөлігін жеке сөйлемдерге бөліңіз. Бұл сізге сөйлемді грамматикалық, орфографиялық жəне пунктуациялық нормалар тұрғысынан қарастырып, оның дұрыстығына назар аударуға мүмкіндік береді.

***Тексеріп оқу – өзара бағалау***

Оқушылар жұп болып бір-бірінің шығармаларын оқып, қарындашпен келісілген критерийлерге сəйкестігіне қатысты белгі қояды. Мысалы, қателерді дөңгелектейді, толықтыруды қажет ететін сəттерді белгілеу үшін леп белгісін қояды, орынсыз, қайталанатын немесе мағынасы жоқ материалды жақшаға алады жəне оны ауыстыруға болатын сөз тіркесін немесе сөзді жазады. Оқушылар қарындашпен қойылған белгілерге назар аудара отырып, жұлдызшаларды пайдаланып, тиісті материалды қосып, қажетсіз материалды өшіріп, қайтарып берілген жұмысындағы қателерді түзетеді.

***Сөздік қорды байытуға арналған əдіс-тəсілдер***

1. Тірек сөздерді олардың қолданылу шамасына қарай тақтаға жазу

2. Жұмыс парақшаларында, жазбаларда жəне мəтіндерде тірек сөздерді белгілеу

3. Оқушылар сөздерді тыңдап, қайталауы үшін, сөздерді тізім бойынша оқу

4. Бөлмеде тірек сөздерді/терминдерді жазып іліп қою

5. Сөйлем құрастыру – оқушылар каточкадағы сөздердің мағынасын көрсететіндей етіп пайдалана отырып, сөйлем құрайды

6. «Сөзді тап» – оқушы бір сөзді алады, сосын сөздің өзін атамастан, ол туралы басқа сөздерді айтады. Топтағы қалған оқушылар неғұрлым жылдамырақ сол сөзді табулары тиіс

7. Сөздерді іздеу – анықтамасымен бірге

8. «Блокбастер» – телевизиялық ойынның нұсқасы, онда оқушылар немесе оқушылардан құралған топтар анықтамасы берілген пəнге қатысты терминдердің бастапқы əріптерден тұратын құрылым құрудан жарысады 9. Пəнге қатысты сөздіктер

10. Интерактивті глоссарийлер – пəнге қатысты лексикадан алынған тізімдер, оқушылар оларға сабақ аяқталысымен, сол сабақта өтілген жаңа сөздерге қатысты анықтамаларды қосады

11. Постерлер – сөздердің мағынасын көрсететін визуалды суреттер

12. Сөздердің жанындағы белгілер – пəнге қатысы бар сөздердің жанындағы белгілер немесе нышандар

13. Пəнге қатысты сөздері түсіріліп жазылған тестілер

14. Жеке сөздіктер, онда оқушылар өздері танысқан жаңа сөздерді жазып отырады

15. «Джигсо карточкалары» – оқушылар сөздерді анықтамаларымен қосады

16. «Лотерея барабаны» – оқушы сөзді суырып алып шығады да, ол туралы не білетінін айтады

17. Сөздерді/тұжырымдарды топтастыру – тұтас топ сөздер мен олардың анықтамаларын тақырыптар мен тұжырымдар бойынша бөледі

18. «Бір минут» – оқушылар жəшіктен сөз таңдап алады да, ол жайында бір минут бойы сөйлейді 19. «Сөзді бейнеле» – «Суреті бойынша анықта» ойынының нұсқасы. Қатысушылар жəшіктен сөзді алып шығады да, 30 секунд бойы топтың басқа мүшелері үшін оның суретін салады

20. «Сөздік бинго», мұнда мұғалім анықтаманы оқиды, ал оқушылар өз карточкаларынан сол анықтаманы білдіретін сөзді бегілейді

21. Анаграммалар

22. Жазба құрылымдарына салынған пəнге қатысты терминдер сөздігі (сөздер банкі, топтамасы)

23. Сөзжұмбақтар

24. Оқушылармен пəнге қатысты терминдер бойынша мнемоника құрастырады

25. Сөз кластерлері жазылған постерлер

**Оқушы жұмысының сапасын жақсарту бойынша идеялар**

Хабарлама емес, мазмұндама

Мұғалім жазбаша жұмыс кезінде хабарлау емес, суреттей білу маңызды екенін ескертеді. Оқырманға қазір суық екенін айтудың орнына, оқушы олар оны көздерімен көріп, денелерімен сезінетіндей етіп жазуы тиіс, мысалы: «Жан ұшырып жылу іздеген ол өзінің қалтыраған саусақтарын қалтасының ең тереңіне қарай сұға түсті».

Оқушылар «хабарламасы» бар екі сөйлемді суреттемеге айналдырады.

Оқушылар төмендегілерден таңдай алады:

- Суық;

 - Ыстық;

- Жаңбыр жауып тұрды;

- Ол қатты қорықты.

Оқушылар өз суреттемелерін оқып болған соң, мұғалім мен басқа оқушылар қандай да бір тиімді визуалды суреттемені атап көрсетуі тиіс.

Мұғалім күрделі зат есім, үстеу, есімшелі тіркестер қалай қолданылғанына тағы бір назар аударып, сол арқылы олардың əрқайсысының мəтінді толықтыруда тиімді тəсіл екенін көрсетеді. Оқушыларға мұны орындау арқылы түсінуге көмектесу үшін, қарапайым сөйлемдерді беруге болады, мысалы:

- Ер адам қашып келе жатты.

- Əпкем келді.

- Ит үрді.

- Бала жолдан өтті.

- Футболшы гол салды.

 - Солдат үйге кірді.

- Əйелдер өсек айтысты.

Оқушылар тиімді визуалды қолданыстарға мысал келтіру үшін, əртүрлі үзінділерді зерделейді.

Суреттеме мен хабарламаны араластыру

 Мұғалім оқушыларға суреттеме мен хабарламаны сəтті араластыруға болатынын мысалдармен көрсетеді, мысалы, репортаж кезінде бірдеме сипатталып жатқан кезде. Оқушылардан мұны жазып, суреттеу мен хабарлау элементтерін əртүрлі түстермен белгілеп көрсетуді сұрауға болады.